Kvalifisering til A-VM i ishockey for menn 2000

**Kvalifiseringen til [[A-VM i ishockey for menn 2000]]** ble avgjort av i etterkant av ishockey-VM 1999. Tre kvalifiseringsturneringer ble arrangert for å avgjøre de siste seks plassene i mesterskapet. To grupper på fire lag hver spilte i Europa bestående av de fem lavest rangerte ikke-asiatiske lagene og de tre beste lagene i B-VM 1999. De to beste lagene i hver gruppe kvalifiserte seg til A-VM mens nummer tre i hver gruppe skulle spille en playoff-kamp om den siste plassen. Det lavest rangerte laget i hver gruppe skulle spille i B-VM. En særlig kvalifiseringsturnering ble også arrangert for den siste plassen reservert for et lag fra Fjernøsten.

## Kvalifisering
De ti beste lagene ved A-VM 1999 (Belarus, Canada, Finland, Russland, Slovakia, Sveits, Sverige, Tsjekkia, USA og Østerrike) var direkte kvalifisert til A-VM 2000. Som året før var det ingen direkte opp- og nedrykk mellom A- og B-puljen. 

Det ble arrangert tre kvalifiseringsturneringer for å avgjøre de siste seks plassene i mesterskapet. To grupper på fire lag hver spilte i Europa bestående av de fem lavest rangerte ikke-asiatiske lagene og de tre beste lagene i B-VM 1999. De to beste lagene i hver gruppe kvalifiserte seg til A-VM mens nummer tre i hver gruppe skulle spille en playoff-kamp om den siste plassen. De lavest rangerte lagene skulle spille i B-VM. Gruppe A ble arrangert i Sheffield i Storbritannia mens gruppe B ble arrangert i Amiens i Frankrike fra 11. til 14. november 1999. En særlig kvalifiseringsturnering om den siste plassen reservert til et lag fra Fjernøsten ble arrangert i Aomori fra 4. til 5. september 1999.

Frankrike, Italia, Latvia, Norge og  Ukraina kvalifiserte seg til A-VM mens Danmark, Kasakhstan og Storbritannia rykket ned til B-VM for 2000. I den fjernøstlige kvalifiseringen beholdt Japan sin plass i A-VM etter å ha slått Kina og Sør-Korea.

## Kvalifisering for Fjernøsten

Kvalifiseringsturneringen for Fjernøsten ble arrangert i Aomori i Japan fra 3. til 5. september 1999. Gruppevinneren kvalifiserte seg til A-VM 2000, mens de to siste lagene skulle spille i deres respektive puljer.

Japan beholdt sin plass i A-VM mens Kina og Sør-Korea skulle spille i C-VM.

### Deltagere

### Resultater

----

----

### Statistikk
#### Toppscorere

#### Beste målvakter

Kilde: IIHF.com

## Gruppe A

Kvalifiseringsturneringens gruppe A ble arrangert i Sheffield i Storbritannia fra 11. til 14. november 1999. De to beste lagene i gruppen kvalifiserte seg til A-VM 1999, laget som endte på tredjeplass skulle spille en avgjørende playoff-kamp mot treeren fra den andre gruppen om den siste VM-plassen. Laget som endte sist rykket ned til B-VM for 2000.

Latvia og Ukraina kvalifiserte seg direkte til A-VM, mens Kasakhstan rykket ned til B-VM.men spilte umotivert gjennom turneringen. Vertslandet Storbritannia overrasket med å spille uavgjort mot Latvia, mye takket være den unge målvakten Stevie Lyle som storspilte gjennom turneringen.

På turneringens siste dag var det stadig usikkerhet i hvem som ville rykke direkte opp. Med seier over Kasakhstan ville britene rykke opp i A-VM for første gang siden 1994, mens Kasakhstan kunne fortsatt sikre seg en tredjeplass i gruppen. Britene scoret først etter et overtallsmål av Stephen Cooper i første periode. Med 73 sekunder igjen tok Kasakhstan ut målvakten, noe som ga britene en gylden mulighet til å score i tomt mål og dermed forhindre at et eventuelt uavgjort mellom Latvia og Ukraina ville sende britene på tredjeplass i gruppen. Men stjernene Rick Brebant, Rick Strachan og Tony Hand bommer alle på åpent mål, og i stedet er det Kasakhstans Andrej Raiskij som utligner med to sekunder igjen av kampen og dermed satte britene i en enda mer ugunstig posisjon før den avgjørende kampen.

Latvia og Ukraina var begge sikret direkte kvalifisering hvis kampen endte uavgjort, og lagene spilte derfor en umotivert kamp hvor ingen av lagene satset offensivt eller tok unødige sjanser. Kampen endte 0–0 og medførte at britene skulle spille en playoff-kamp mot Norge om den siste plassen.

### Deltagere

### Resultater
Alle klokkeslett er gitt i lokal tid UTC±0.

----

----

### Prisutdeling
Følgende spillere ble kåret til turneringens beste målvakt, forsvarsspiller (back) og løper av IIHFs direktorat:

### Statistikk
#### Toppscorere

#### Beste målvakter
*De fem beste målmaktene som har spilt 40 % eller mer av lagets totale spilleminutter.*

Kilde: IIHF.com

## Gruppe B

Kvalifiseringsturneringens gruppe B ble arrangert i Amiens i Frankrike fra 11. til 14. november 1999. De to beste lagene i gruppen kvalifiserte seg til A-VM 2000, laget som endte på tredjeplass skulle spille en avgjørende playoff-kamp mot treeren fra den andre gruppen om den siste VM-plassen. Laget som endte sist rykket ned til B-VM for 2000.

Italia og Frankrike kvalifiserte seg direkte til A-VM, mens Danmark rykket ned til B-VM.

Danmark overrasket ved å slå A-nasjonen Italia 5–3 på åpningsdagen. Italienerne våknet som følge av tapet og beseiret Norge 4–1 dagen etter. På tross av det hederlige resultatet klarte ikke danskene å følge opp suksessen mot franskmennene og tapte 3–6. Danmark rykket ned til B-VM etter å ta tapt den siste kampen mot Norge. Norge var nå avhengige av fransk seier for å kvalifisere seg direkte, men Frankrike tapte 1–4 til Italia. Franskmennene, som hadde bedre målforskjell enn Norge (henholdsvist 0 og –1), kvalifiserte seg sammen med gruppevinner Italia. Norge måtte derfor spille en avgjørende playoff-kamp mot Storbritannia om den siste plassen.

### Deltagere

### Resultater
Alle klokkeslett er gitt i lokal tid UTC+01.00.

----

----

### Prisutdeling
Følgende spillere ble kåret til turneringens beste målvakt, forsvarsspiller (back) og løper av IIHFs direktorat:

### Statistikk
#### Toppscorere

#### Beste målvakter
*De fem beste målmaktene som har spilt 40 % eller mer av lagets totale spilleminutter.*

Kilde: IIHF.com

## Playoff-kamp om siste VM-plass
Norge og Storbritannia, som endte som nummer tre henholdsvis gruppe A og B, skulle spille en avgjørende playoff-kamp i Eindhoven i Nederland 14. desember 1999 om den siste plassen i A-VM.

Den norske stjernen Espen «Shampo» Knutsen, som ledet poengligaen og pluss/minus-statistikken i den svenske Elitserien, lot unntaksvis sine uenigheter med landslagstrener Leif Boork til side for å hjelpe landslaget med å berge plassen sin i A-puljen. Dette var viktig med tanke på skadefraværet av viktige spillere som Tore Vikingstad, Bård Sørlie, Henrik Åby og Ole Eskild Dahlstrøm.

«Shampos» landslags-comeback var utslagsgivende for kampen. Så fort Djurgården-spilleren tok tak i pucken senket Roen senket seg over det norske laget så snart «Shampo» tok tak i pucken, og han tok regien i det norske overtallsspillet. Nordmennene gikk knallhardt ut fra start og holdt tempoet oppe. Norge vant statistikken i første periode 17-3, men det var ikke før det gjensto ni sekunder av perioden før Norge åpnet scoringskontoen. Målet kom etter en «russer-kombinasjon» der Shampo spilte til Petter Salsten, som fant Mats Trygg på siden av målet. Shampo dukket opp igjen på bakerste stolpe og kunne vispe Tryggs pasning inn i det tomme buret.

Selv om det var nivåforskjell mellom lagene var britene fulle av innsats og farligere i andre periode, hvor Norge pådro seg et par utvisninger. Etter flere gode, norske muligheter var det backen Petter Salsten som til sist klarte å øke ledelsen til 2–0. Han snek seg fri i midten, fikk en pasning av Shampo og satte pucken frekt mellom beina på den britiske målvakten Stevie Lyle. 2-0 etter halvspilt periode. Med drøyt tre minutter før pause røk Øystein Olsen på sin tredje utvisning for kvelden, og Darren Durdle knallet til fra blålinjen. Norges målvakt Rob Schistad var sjanseløs, da pucken kom for raskt ut av mølja foran mål og snek seg inn nede til venstre.

I siste periode klarte de norske spillerne å holde hodet kaldt. Selv om britene presset enormt for utlikning sørget Schistads målvaktsspill for at Norge vant kampen 2–1 og sikret den siste VM-plassen.

## Se også
*VM i ishockey for menn 2000
**A-VM i ishockey for menn 2000
**B-VM i ishockey for menn 2000
**C-VM i ishockey for menn 2000
**D-VM i ishockey for menn 2000

## Referanser


## Eksterne lenker
* 
** 
** 
** 
* 

*